b'\n_START_ARTICLE_\nFotin Enescu\n_START_PARAGRAPH_\nFotin Enescu (n. 30 ianuarie 1878, comuna M\xc4\x83lureni, jude\xc8\x9bul Arge\xc8\x99 - d. 30 decembrie 1918, Chi\xc8\x99in\xc4\x83u) a fost ministru de finan\xc8\x9be al Rom\xc3\xa2niei \xc3\xaen anul 1918.\n_START_SECTION_\nCopil\xc4\x83rie \xc8\x99i studii\n_START_PARAGRAPH_\nA fost fiul cel mare al lui Gh. Enescu. A studiat dreptul la Universitatea Bucure\xc8\x99ti.\n_START_SECTION_\nCarier\xc4\x83\n_START_PARAGRAPH_\nA lucrat ca ajutor de judec\xc4\x83tor \xc8\x99i procuror la Tribunalul V\xc3\xa2lcea, apoi judec\xc4\x83tor de instruc\xc8\x9bie la Tribunalul Arge\xc8\x99. \xc3\x8en magistratur\xc4\x83 a fost coleg cu I.G.Duca. Devine subdirector, apoi director al B\xc4\x83ncilor Populare. C\xc3\xa2nd Duca era director la B\xc4\x83ncile Populare, l-a luat pe Fotin ca subdirector. Dup\xc4\x83 plecarea lui Duca, Fotin Enescu ajunge director \xc3\xaen locul lui. Sub conducerea sa au luat fiin\xc8\x9b\xc4\x83 multe b\xc4\x83nci \xc3\xaen \xc8\x9bar\xc4\x83.\n_START_SECTION_\nCarier\xc4\x83 politic\xc4\x83\n_START_PARAGRAPH_\nSe bucura de mare trecere \xc3\xaen fa\xc8\x9ba Regelui Ferdinand. \xc3\x8endepline\xc8\x99te de dou\xc4\x83 ori func\xc8\x9bia de ministru de finan\xc8\x9be (29 ianuarie \xe2\x80\x94 27 februarie 1918, 24 octombrie 1918 - 29 octombrie 1918) \xc3\xaen Guvernul Averescu \xc8\x99i ministru al agriculturii \xc8\x99i domeniilor (24 octombrie - 3 decembrie 1918) \xc3\xaen guvernele C. Coand\xc4\x83 \xc8\x99i I. I. C. Br\xc4\x83tianu. A luptat pe toate c\xc4\x83ile pentru \xc3\xaempropiet\xc4\x83rirea \xc8\x9b\xc4\x83ranilor._NEWLINE_Despre cooptarea \xc3\xaen primul guvern Alexandru Averescu, acesta nota \xc3\xaen jurnalul s\xc4\x83u la data de 29 ianuarie 1918: \xe2\x80\x9eAm depus jur\xc4\x83m\xc3\xa2ntul. Regele a \xc8\x9binut o mic\xc4\x83 cuv\xc3\xa2ntare. Am putut lua la Fina\xc8\x9be pe Fotin Enescu, aproape cu sila. L-am v\xc4\x83zut la Palat, o jum\xc4\x83tate or\xc4\x83 \xc3\xaenaintea depunerii jur\xc4\x83m\xc3\xa2ntului \xc8\x99i dup\xc4\x83 mult\xc4\x83 st\xc4\x83ruin\xc8\x9b\xc4\x83 din partea mea \xc8\x99i a Regelui, a sf\xc3\xa2r\xc8\x99it prin a primi.\xe2\x80\x9d\n_START_SECTION_\nMoartea\n_START_PARAGRAPH_\n\xc3\x8en plin\xc4\x83 tinere\xc8\x9be, moare din cauza unei gripe infec\xc8\x9bioase.'